REGOLAMENT TAL-KUMMISSJONI (KE) Nru 1220/2008
tat-8 ta’ Diċembru 2008
li jemenda r-Regolament (KE) Nru 950/2006 li jistabbilixxi regoli dettaljati ta’ applikazzjoni għas-snin tas-suq 2006/2007, 2007/2008 u 2008/2009 għall-importazzjoni u r-raffinar tal-prodotti taz-zokkor skont ċerti kwoti tariffarji u ftehimiet preferenzjali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b'mod partikolari l-Artikolu 148 tiegħu, b'rabta mal-Artikolu 4 tiegħu,
Billi:
(1)
Sussegwentement għar-Regolament tal-Kunsill (KE) Nru 1217/2008 tat-8 ta’ Diċembru 2008 li jemenda l-Anness I għar-Regolament (KE) Nru 1528/2007 sabiex ir-Repubblika taż-Żambja tiżdied mal-lista ta’ reġjuni jew stati li kkonkludew in-negozjati (2), ir-Repubblika taż-Żambja ssir wieħed mill-pajjiżi benefiċjarji għall-kwota tar-rata tariffarja taz-zokkor addizzjonali tal-Ftehim ta' Sħubija Ekonomika (EPA) imsemmija fil-Kapitolu VIIIa tar-Regolament tal-Kummissjoni (KE) Nru 950/2006 (3).
(2)
Ir-Regolament (KE) Nru 950/2006 għandu għalhekk jiġi emendat skont dan.
(3)
Ir-Regolament (KE) Nru 1217/2008 jidħol fis-seħħ dakinhar tal-pubblikazzjoni tiegħu. Sabiex l-operaturi jitolbu l-liċenzji tal-importazzjoni taz-zokkor li joriġina mir-Repubblika taż-Żambja skont il-kwota tariffarja taz-zokkor addizzjonali tal-EPA minn dik id-data, dan ir-Regolament għandu jidħol fis-seħħ fid-data tal-pubblikazzjoni tiegħu.
(4)
Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Ir-Regolament (KE) Nru 950/2006 huwa emendat kif ġej:
(1)
L-ewwel inċiż fl-Artikolu 31a għandu jinbidel b'dan li ġej:
“-
Il-Komoros, il-Madagaskar, il-Mawrizju, is-Seychelles, iż-Żambja, iż-Żimbabwe
75 000 tunnellata”,
(2)
Fl-Anness I, fil-parti “Numri tas-serje għal zokkor addizzjonali tal-EPA”, il-linja li tirrigwarda n-numru tas-serje 09.4431 għandha tinbidel b’dan li ġej:
Pajjiżi terzi
Nru tas-serje
“Il-Komoros, il-Madagaskar, il-Mawrizju, is-Seychelles, iż-Żambja, iż-Żimbabwe
09.4431”
Artikolu 2
Dan ir-Regolament għandu jidħol fis-seħħ dakinhar tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 8 ta’ Diċembru 2008.